याद होगा कि वंश के इलाज के लिए उनके मां-पिता के पास रुपये नहीं थे। शहर के संवेदनशील लोगों और स्कूली बच्चों की मदद से किडनी ट्रांसप्लांट के लिए जरूरी रकम का इंतजाम हुआ। लेकिन अब सबकुछ नियम-कायदों में उलझ गया। विशाखा भटनागर के मुताबिक, कोलकाता के मेडिका हॉस्पिटल में वंश की किडनी ट्रांसप्लांट होनी है। लेकिन, इसके लिए बरेली के सीएमओ की एनओसी भी जरूरी है। एनओसी देने से पहले किडनी दान करने वाले व्यक्ति और मरीज की मौजूदगी में उनकी सारी रिपोर्ट्स देखी जाती हैं। सभी जांच रिपोर्ट्स को एक कमेटी वेरिफाई करती है।